Daytonski mirovni sporazum - Wikipedia

# Daytonski mirovni sporazum

### Sa Wikipedije, slobodne enciklopedije

Daytonski mirovni sporazum (ili jednostavnije Dejtonski sporazum ili Dayton ), pravni je akt sporazumnog karaktera parafiran u vojnoj zračnoj luci Right-Paterson kod Daytona, u američkoj državi Ohio, da bi se zvanično prekinuo Rat u Bosni i Hercegovini, koji je trajao od 1991. do 1995. Sporazum se naročito bavio budućim upravnim i ustavnim uređenjem Bosne i Hercegovine.

Konferencija je trajala od 1. novembra do 21. novembra 1995. godine. Glavni učesnici su bili bosanski predsjednik Alija Izetbegović, srbijanski predsjednik Slobodan Milošević, hrvatski predsjednik Franjo Tuđman, te glavni američki posrednik Richard Holbrooke, i general Wesley Clark. Sporazum je zvanično potpisan u Parizu, 14. decembra. Sadašnja upravna struktura Bosne i Hercegovine i sastav vlade bili su neki od rezultata dogovora.

## [izmijeni] Proces

Dejtonski sporazum je bio kulminacija tzv Šatl (Shuttle) diplomatije koju je odpočeo Richard Hoolbrook sa svojim timom pod sponzorstvom SAD-a. Šatl se sastojao od posredničke diplomatije između zaraćenih strana. Jednostavnije gledano kontakt grupa Šatl diplomatije je igrala ulogu kurira i moderatora koji su proslijeđivali i moderirali zahtijeve zarađenih strane.

Mnoge osnove i preduslovi Dejtonskog sporazuma započeli su zapravo Šatl diplomatijom još godinu dana prije završne konferencije. Jedan od najosnovnijih principa na kojima je Dejtonski sporazum bio zasnovan je bila podjela Bosne i Hercegovine po ključu 51-49 (51% teritorije Federaciji BiH i 49% Republici Srpskoj) koji je usaglasila tzv. kontakt grupa.

Ipak pored mnogih usaglašnih dijelova sporazuma Dejtonski sporazum je djelovao da usaglasi dogovor o problematičnim pitanjima neke od kojih su bile

Pravne i državne nagodbe:

- Priznanje Bosne i Hercegovine od strane susjednih država
- Sastav vlade
- Podjela vlasti između države i entiteta
- Institucije
- Glasanje i povratak izbjeglica

Teritorijalne nagodbe:

- Status i samoodrživa deblokada Sarajeva
- Goražde koridor
- Posavska teritorija
- Brčko koridor
- Zapadna Slavonija

Iako su mnoge stvari bile dogovorene, Dejtonski sporazum je bio proglašen neuspjelim pola sata prije zatvaranja konferencije pošto Bosanska strana nije htjela da prihvati finalnu nagodbu. Sporazum je ipak uspio nakon što je zadnjem momentu donesena odluka da će se arbitraža u vezi sa Brčko koridorom odraditi u naknadnom periodu.

## [izmijeni] Kontraverza

## [izmijeni] Dejtonski sporazum danas

Daytonski mirovni sporazum danas je prevaziđen i kritiziraju ga uglavnom sve tri bosanske strane, mada se službena srpska politika iz Banja Luke protivi njegovoj promjeni, videći u njima rušenje Republike Srpske, koja je kao pojam sporazumom i formalno potvrđena, mada je njeno moralno postojanje zbog gotovo četvrtine miliona žrtava u ratu veoma upitno. U svakodnevnom praktičnom životu suvremene Bosne 21. stoljeća vidljivo je da Daytonski sporazum sprječava svaki imalo smjeliji i življi napredak zemlje u pravcu reintegracije i rekonstrukcije građanskog društva, kakvo je Bosna znala do 1992. godine, a Dayton se djelimice pokazuje i kao smetnja na putu Bosne i Hercegovine ka euroatlantskim integracijama, koji predviđa efikasniji, jednostvaniji i transparentniji upravni aparat, kojeg Bosna i Hercegovina, sastavljena od dva entiteta, jednog distrikta, odnosno desetak kantona na daljnjem nivou vlasti, nikako nema. Nekoliko internacionalnih konferencija zadnjih godina pokazalo je neodrživost promjene Daytona, koja se kao težak, mučan, ali i efikasan proces već dešava na djelu u zemlji, čime će Bosna i Hercegovina jednog dana preći iz tzv. Daytonske u tzv. Briselsku fazu, fazu aktivnih euroatlantskih integracija.

Wikicitat na bosanskom jeziku ima članak pod nazivom:
Daytonski mirovni sporazum
Preuzeto sa: "http://bs.wikipedia.org../../../d/a/y/Daytonski_mirovni_sporazum.html"

Kategorije: Bosna i Hercegovina | Historija | Rat u Bosni i Hercegovini | Wikicitat

##### Views

- Članak
- Razgovor
- Trenutna verzija

##### Pretraga

##### Drugi jezici

- العربية
- Български
- Català
- Deutsch
- English
- Español
- Français
- Hrvatski
- Bahasa Indonesia
- Italiano
- Nederlands
- Norsk (bokmål)
- Polski
- Română
- Slovenščina
- Српски / Srpski
- Svenska